Slang in wasmasjienFoto: www.zululandobserver.co.za Die Zululand Observer berig dat Margie Taylor en haar seun Andrew verlede week Dinsdag op die giftige slang afgekom het. Nadat Taylor nie haar man, David, of die plaaslike slangvanger in die hande kon kry nie het sy besluit om die wasmasjien op droogmaak te stel. “Ons het geen idee hoe die slang in die wasmasjien gekom het nie aangesien die onderkant van die masjien toegespan is om te keer dat rotte aan die drade vreet. Terwyl die masjien op droogmaak was, het ek ŉ gekap en geklap gehoor. Toe die masjien stop en ons die deurtjie oopmaak was die slang om die versagter-houertjie gedrapeer. Hy het deurmekaar gelyk maar was steeds lewendig.” Taylor se man het ŉ draadhanger gebruik om die mamba uit die masjien te haal voor haar seun die slang doodgeskiet het. Die gesin woon op ŉ plaas genaamd ‘Inyoka’, wat ook slang beteken, sowat 14km buite Empangeni. Lees meer hier.